EL
C 235/22
Επίσημη Εφημερίδα της Ευρωπαϊκής Ένωσης
3.7.2023
Αντίδικος κατ’ αναίρεση: Ευρωπαϊκή Επιτροπή Αιτήματα Η αναιρεσείουσα ζητεί από το Δικαστήριο: — να αναιρέσει, στο σύνολό της, την απόφαση του Γενικού Δικαστηρίου της 8ης Μαρτίου 2023 στην υπόθεση T-235/21, Δημοκρατία της Βουλγαρίας κατά Ευρωπαϊκής Επιτροπής (EU:T:2023:105) και να αποφανθεί σε τελευταίο βαθμό επί της διαφοράς ή, επικουρικώς, να αναπέμψει την υπόθεση στο Γενικό Δικαστήριο προκειμένου να αποφανθεί αυτό επί της διαφοράς και — να καταδικάσει την Επιτροπή στα δικαστικά έξοδα.
Λόγοι αναιρέσεως και κύρια επιχειρήματα 1.
Το Γενικό Δικαστήριο υπέπεσε σε πλάνη περί το δίκαιο κατά την ερμηνεία του άρθρου 52, παράγραφος 3, του κανονισμού (ΕΕ) 1306/2013 (1) και του άρθρου 34 του κανονισμού (ΕΕ) 984/2014 (2), σε συνδυασμό με το άρθρο 52, παράγραφος 1, και το άρθρο 54, παράγραφος 5, του κανονισμού (ΕΕ) 1306/2013, και παραβίασε την προβλεπόμενη στο άρθρο 296 ΣΛΕΕ υποχρέωση αιτιολογήσεως, την αρχή της χρηστής διοικήσεως και της καλόπιστης συνεργασίας, καταλήγοντας συνεπώς στο εσφαλμένο συμπέρασμα ότι τηρήθηκαν τα δικαιώματα άμυνας της Δημοκρατίας της Βουλγαρίας και οι διαδικαστικές εγγυήσεις που απορρέουν από τη διαδικασία εκκαθάρισης ως προς τη συμμόρφωση, η υποχρέωση αιτιολογήσεως των μέτρων που ελήφθησαν καθώς και η αρχή της χρηστής διοικήσεως και της καλόπιστης συνεργασίας.
Η αιτιολογία της αποφάσεως είναι ανεπαρκής και μη εύλογη διότι το Γενικό Δικαστήριο δεν εξέτασε όλα τα πραγματικά περιστατικά και τα σχετικά επιχειρήματα που προέβαλε η Δημοκρατία της Βουλγαρίας. 2.
Το Γενικό Δικαστήριο υπέπεσε σε πλάνη περί το δίκαιο κατά την ερμηνεία του άρθρου 54, παράγραφος 5, στοιχεία α' και β', σε συνδυασμό με το άρθρο 54, παράγραφος 1, του κανονισμού 1306/2013, κρίνοντας ότι, εν προκειμένω, η προβλεπόμενη στο άρθρο 54, παράγραφος 1, του κανονισμού (ΕΕ) 1306/2013 προθεσμία των 18 μηνών άρχισε να τρέχει από την «παραλαβή εκ μέρους του οργανισμού πληρωμών» των τελικών εκθέσεων της OLAF.
Η κρίση του Γενικού Δικαστηρίου στις σκέψεις 76 έως 78 της αποφάσεως στην υπόθεση T-235/21 προσκρούει στην πάγια νομολογία κατά την οποία οι αποφάσεις βάσει του άρθρου 52 του κανονισμού (ΕΕ) 1306/2013 λαμβάνονται κατόπιν κατ’ αντιπαράθεση διαδικασίας και τα διάφορα έγγραφα που ανταλλάσσονται στο πλαίσιο της διοικητικής διαδικασίας αποτελούν προπαρασκευαστικά έγγραφα για την έκδοση αποφάσεως.
(1)
(2)
Κανονισμός (ΕΕ) 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ.
352/78, (ΕΚ) αριθ.
165/94, (ΕΚ) αριθ.
2799/98, (ΕΚ) αριθ.
814/2000, (ΕΚ) αριθ.
1290/2005 και (ΕΚ) αριθ.
485/2008 του Συμβουλίου (ΕΕ 2013, L 347, σ. 549).
Εκτελεστικός κανονισμός (ΕΕ) 984/2014, της Επιτροπής, της 6ης Αυγούστου 2014, για τη θέσπιση κανόνων εφαρμογής του κανονισμού (ΕΕ) αριθ.
1306/2013 του Ευρωπαϊκού Κοινοβουλίου και του Συμβουλίου όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τους κανόνες σχετικά με τους ελέγχους, τις εγγυήσεις και τη διαφάνεια (ΕΕ 2014, L 255, σ.
59).
Αναίρεση που άσκησαν στις 11 Μαΐου 2023 οι Harley-Davidson Europe Ltd και Neovia Logistics Services International κατά της αποφάσεως που εξέδωσε το Γενικό Δικαστήριο (όγδοο πενταμελές τμήμα) την 1η Μαρτίου 2023 στην υπόθεση T-324/21, Harley-Davidson Europe και Neovia Logistics Services International κατά Επιτροπής (Υπόθεση C-297/23 P) (2023/C 235/28) Γλώσσα διαδικασίας: η αγγλική Διάδικοι Αναιρεσείουσες: Harley-Davidson Europe Ltd και Neovia Logistics Services International (εκπρόσωποι: E. Righini, avvocato και S. Völcker, Rechtsanwalt) Αντίδικος κατ’ αναίρεση: Ευρωπαϊκή Επιτροπή Αιτήματα Οι αναιρεσείουσες ζητούν από το Δικαστήριο: — να αναιρέσει την αναιρεσιβαλλόμενη απόφαση· — να ακυρώσει την επίδικη απόφαση· και